الضرب اللى حصل إمبارح يدل على الحب الشديد من رجال الأمن لشبابنا بنات وصبيان وبعدين ياسيدى علقة تفوت ولا حد يموت . وبعدين الضرب موضة اليومين دول الطلبة بيضربوا المدرسين فى المدارس . والستات بيضربوا أزواجهم فى البيوت . إشمعنى أمريكا ماإتحمأتش قوى كده إلا لما الداخلية ضربت شوية شباب وبصورة حضارية الشلاليط كانت بجزم متلمعة وجلد طبيعى والبوكسات واللكمات كلها قانونية كانت فوق الحزام حتى العصيان اللى كانوا بيضربوا بيها كانت من خشب الآرو وإنتم عارفين قد إيه غلو هذا الخشب بس مش خسارة فى شبابنا حبيبنا .